Άδεια σύστασης φορολογικής αποθήκης για υγρά αναπλήρωσης ηλεκτρονικού τσιγάρου
Άδεια φορολογικής αποθήκης για υγρά αναπλήρωσης ηλεκτρονικού τσιγάρου και σακουλάκια νικοτίνης και η διακίνηση τους.
Άδεια σύστασης φορολογικής αποθήκης για τα υγρά αναπλήρωσης ηλεκτρονικού τσιγάρου και σακουλάκια νικοτίνης.
Η αίτηση υποβάλλεται στη αρμόδια Τελωνειακή Αρχή.
Κατάθεση από τον αιτούντα (δια ζώσης ή ταχυδρομικά)
Ο επαγγελματίας θα πρέπει να παράγει, μεταποιεί, κατέχει, παραλαμβάνει, αποστέλλει και εξάγει τα υγρά αναπλήρωσης ηλεκτρονικού τσιγάρου και τα σακουλάκια νικοτίνης υπό καθεστώς αναστολής των φορολογικών επιβαρύνσεων.
Ο επαγγελματίας θα πρέπει να μην έχει υποπέσει σε παραβάσεις φορολογικής και τελωνειακής νομοθεσίας.
Ο επαγγελματίας θα πρέπει να τηρεί τα προβλεπόμενα λογιστικά στοιχεία και αρχεία.
Ο επαγγελματίας θα πρέπει να παρέχει τις κατά περίπτωση προβλεπόμενες εγγυήσεις. Είδη εγγυήσεων: Ι. Εγγυήσεις παραγωγής, μεταποίησης και κατοχής ΙΙ. Εγγυήσεις διακίνησης
Προϋποθέσεις περί μη τέλεσης αξιόποινων πράξεων
H διαδικασία αφορά στην άδεια σύστασης φορολογικής αποθήκης για υγρά αναπλήρωσης ηλεκτρονικού τσιγάρου.
Ι. Εγγυήσεις παραγωγής, μεταποίησης και κατοχής: Πάγια εγγύηση ίση με το 5% του καταβληθέντος κατά το προηγούμενο έτος συνολικού ποσού φόρου κατανάλωσης, με ελάχιστο όριο το ποσό των 5.000 ευρώ. Για τα φυσικά ή νομικά πρόσωπα τα οποία κατέχουν άδεια φορολογικής αποθήκης παρέχεται η δυνατότητα, μετά από σχετικό αίτημά τους, μείωσης κατά πενήντα τοις εκατό (50%) στα ποσά εγγυήσεων παραγωγής μεταποίησης και κατοχής, υπό την προϋπόθεση να διαθέτουν άδεια Εγκεκριμένου Οικονομικού Φορέα, εφόσον αποδείξουν ότι διαθέτουν επαρκείς οικονομικούς πόρους για να ανταποκριθούν στις υποχρεώσεις τους όσον αφορά το μέρος του ποσού που δεν καλύπτεται από την παρεχόμενη εγγύηση. Η χορήγηση της εν λόγω μείωσης επανεξετάζεται ετησίως κατά τον έλεγχο της επάρκειας της εγγύησης σύμφωνα με τα οριζόμενα στην παρ. 2 του παρόντος άρθρου, με κριτήριο την χρηματοπιστωτική φερεγγυότητα του αποθηκευτή ως προς την εκπλήρωση των υποχρεώσεων και των δεσμεύσεών του, λαμβανομένων υπόψη του είδους και του όγκου της επιχειρηματικής του δραστηριότητας καθώς και την επάρκεια των οικονομικών του πόρων για το ποσό που δεν καλύπτεται από την παρεχόμενη εγγύηση. Για τα φυσικά ή νομικά πρόσωπα τα οποία κατέχουν άδεια φορολογικής αποθήκης και δε διαθέτουν άδεια Εγκεκριμένου Οικονομικού Φορέα παρέχεται η δυνατότητα, μετά από σχετικό αίτημά τους, μείωσης κατά 30% στα ποσά εγγυήσεων παραγωγής μεταποίησης και κατοχής, όπως αυτά υπολογίζονται κατά περίπτωση στο παρόν άρθρο, εφόσον πληρούν τις προϋποθέσεις του άρθρου 4 παρ.2 . ΙΙ. Εγγυήσεις διακίνησης: το ύψος του φόρου κατανάλωσης που αναλογεί στα διακινούμενα προϊόντα και δεν μπορεί να υπολείπεται του 75% του φόρου κατανάλωσης που αναλογεί στο σύνολο των διακινήσεων ανά τελωνείο για τις οποίες δεν έχει αποδειχθεί η περάτωση. Σε αντίθετη περίπτωση για το υπολειπόμενο ποσό κατατίθεται συμπληρωματική εγγύηση στο αρμόδιο τελωνείο ελέγχου. Το ποσοστό μειώνεται σε 50%, σε περίπτωση που ο αποθηκευτής έχει λάβει την μείωση της εγγύησης αποθήκευσης. Στις περιπτώσεις που ο εγκεκριμένος αποθηκευτής πληροί τα κριτήρια είτε του σημείου 3Ιγ είτε του σημείου 3Ιδ του άρθρου 4, προκειμένου για την κάλυψη των κινδύνων της διακίνησης υπό καθεστώς αναστολής προϊόντων φόρου κατανάλωσης μεταξύ φορολογικών αποθηκών στο εσωτερικό χώρας καθώς και διακίνησης προϊόντων με προορισμό άλλο Κράτος-Μέλος ή για εφοδιασμό πλοίων και αεροσκαφών ή στην περίπτωση εξαγωγής, η οποία πραγματοποιείται εξολοκλήρου στο έδαφος της χώρας, ή εισαγωγής από Τρίτη χώρα και θέσης σε ελεύθερη κυκλοφορία με άμεση είσοδο στη φορολογική αποθήκη, παρέχεται εγγύηση η οποία καλύπτει για κάθε συγκεκριμένη διακίνηση το 70% του ύψους του αναλογούντος στα αποστελλόμενα προϊόντα φόρου κατανάλωσης. Στην περίπτωση που δεν καλύπτεται το ύψος του φόρου κατανάλωσης που αναλογεί στα προϊόντα κάθε συγκεκριμένης διακίνησης από την πάγια εγγύηση κατά τα ανωτέρω, προσκομίζεται συμπληρωματική εγγύηση στο αρμόδιο τελωνείο.
Έγγραφα που αποδεικνύουν τη νόμιμη κατοχή και/ή χρήση του ακινήτου, όπως τίτλο ιδιοκτησίας, συμφωνητικό μίσθωσης, παραχώρησης χρήσης, κ.λπ.
Τοπογραφικό διάγραμμα, θεωρημένο από μηχανικό, όπου αποτυπώνεται το εμβαδόν του χώρου και προσδιορίζεται ο χώρος της αποθήκης με σαφή οριοθέτηση.
Βεβαίωση - έγκριση της αρμόδιας Πυροσβεστικής Υπηρεσίας ότι ο χώρος πληροί τους όρους σχετικά με την πυρασφάλεια. Σε περίπτωση που δεν προβλέπεται η χορήγηση αυτής της βεβαίωσης-έγκρισης από την αρμόδια Πυροσβεστική Υπηρεσία υποβάλλεται από τον ενδιαφερόμενο υπεύθυνη δήλωση στην οποία δηλώνεται ότι η εν λόγω δραστηριότητα απαλλάσσεται από την χορήγηση σχετικής έγκρισης και έχουν ληφθεί τα προληπτικά μέτρα πυροπροστασίας που προβλέπονται από τις κείμενες διατάξεις.
Αντίγραφο της αστυνομικής ταυτότητας ή άλλου ταυτοποιητικού εγγράφου
Ποινικό Μητρώο προκειμένου να διαπιστωθεί αν έχει καταδικαστεί για σοβαρές τελωνειακές ή φορολογικές παραβάσεις.
Αντίγραφο φορολογικής ενημερότητας του ενδιαφερόμενου φυσικού ή νομικού προσώπου που υποβάλλει την αίτηση.
Έγγραφα από τα οποία αποδεικνύεται η επαγγελματική δραστηριότητα στα προϊόντα αυτά (εγγραφή στο ΓΕΜΗ, έναρξη επαγγέλματος στη Δ.Ο.Υ., κ.λπ.).
Αντίγραφο άδειας λειτουργίας της επιχείρησης από την αρμόδια υπηρεσία όπου απαιτείται από την κείμενη νομοθεσία ή άλλου τύπου πιστοποίηση για τη νόμιμη λειτουργία αυτής, σύμφωνα με την ισχύουσα νομοθεσία.
Περί ΑΕ και ΕΠΕ, τελευταίο δημοσιευμένο εν ισχύ καταστατικό της εταιρείας και ΦΕΚ δημοσίευσης αυτού, περί ΑΕ, τα πρακτικά διοικητικού συμβουλίου περί εκπροσώπησης και ΦΕΚ δημοσίευσης, περί ΟΕ και ΕΕ, τελευταίο εν ισχύ καταστατικό της εταιρείας.
Υπεύθυνη δήλωση του φυσικού προσώπου ή του νόμιμου εκπροσώπου, στην περίπτωση νομικών προσώπων, ότι η εν λόγω επιχείρηση λειτουργεί νόμιμα και πληροί όλους τους όρους και προϋποθέσεις περί ασφάλειας, προστασίας του περιβάλλοντος και υγιεινής που προβλέπονται από την κείμενη νομοθεσία.
Υπεύθυνη δήλωση του φυσικού προσώπου ή του νόμιμου εκπροσώπου στην περίπτωση νομικών προσώπων στην οποία δηλώνει ότι δεν έχει καταδικαστεί για σοβαρό ποινικό αδίκημα που να συνδέεται με παράβαση της τελωνειακής και φορολογικής νομοθεσίας και με την οικονομική του δραστηριότητα. Δηλώνεται επιπλέον ότι η εταιρεία δεν τελεί υπό διαδικασία πτώχευσης κατά το χρόνο κατάθεσης της αίτησης.
Εγγύηση. Η παρεχόμενη εγγύηση δύναται να είναι χρηματική, τραπεζική ή ασφαλιστήριο συμβόλαιο και είναι ετήσιας ή αορίστου διάρκειας.
Ποινικό Μητρώο (αυτεπάγγελτη αναζήτηση)., Υπεύθυνη δήλωση
Καθορισμός όρων και προϋποθέσεων για τη χορήγηση άδειας φορολογικής αποθήκης στα εισαγόμενα από τρίτες χώρες, προερχόμενα από άλλα Κράτη-Μέλη της Ευρωπαϊκής Ένωσης ή εγχωρίως παραγόμενα υγρά αναπλήρωσης ηλεκτρονικού τσιγάρου και σακουλάκια νικοτίνης.
Προβλέπονται επιμέρους διαδικασίες για την είσοδο υγρών αναπλήρωσης ηλεκτρονικού τσιγάρου και σακουλακίων νικοτίνης στην φορολογική αποθήκη, την έξοδο των παραπάνω προϊόντων από την φορολογική αποθήκη καθώς και την παραγωγή για λογαριασμού τρίτου. Επιτρέπεται η συναποθήκευση υγρών αναπλήρωσης ηλεκτρονικού τσιγάρου και σακουλακίων νικοτίνης με βιομηχανοποιημένα καπνά, τα οποία υπόκεινται σε Ειδικό Φόρο Κατανάλωσης (Ε.Φ.Κ.), στη φορολογική αποθήκη του εγκεκριμένου αποθηκευτή βιομηχανοποιημένων καπνών, κατόπιν έγκρισης της αρμόδιας Δ/νσης Ε.Φ.Κ. και Φ.Π.Α. της Γενικής Δ/νσης Τελωνείων και Ε.Φ.Κ., ύστερα από σχετική θετική εισήγηση της αρμόδιας τελωνειακής αρχής ελέγχου της φορολογικής αποθήκης. Σε αυτήν την περίπτωση, απαιτείται τροποποίηση της υφιστάμενης άδειας εγκεκριμένου αποθηκευτή βιομηχανοποιημένων καπνών και φορολογικής αποθήκης με την προσθήκη στο πεδίο των παρατηρήσεων της φράσης «έγκριση συναποθήκευσης υγρών αναπλήρωσης ηλεκτρονικού τσιγάρου». ή «έγκριση συναποθήκευσης για σακουλάκια νικοτίνης» ή «έγκριση συναποθήκευσης για υγρά αναπλήρωσης ηλεκτρονικού τσιγάρου και για σακουλάκια νικοτίνης» στην περίπτωση συναποθήκευσης αμφότερων των προϊόντων με τα βιομηχανοποιημένα καπνά. O έχων άδεια φορολογικής αποθήκης αναλαμβάνει τις υποχρεώσεις της παραγράφου 7 του άρθρου 3 της ΔΕΦΚΦ Β 1182030 ΕΞ 2016, όπως τροποποιήθηκε με την Α. 1225/21 (ΦΕΚ 4635 Β/6-10-2021). Η άδεια της φορολογικής αποθήκης ακυρώνεται, εφόσον διαπιστωθεί ότι η έκδοσή της βασίστηκε σε αναληθή ή ανακριβή στοιχεία, χωρίς τα οποία δεν θα εκδιδόταν. Σε περίπτωση ακύρωσης της άδειας η Τελωνειακή αρχή προβαίνει άμεσα στη βεβαίωση και είσπραξη των οφειλομένων φόρων (Φόρος Κατανάλωσης και Φ.Π.Α.) με την κατάπτωση των σχετικών εγγυήσεων, εφαρμοζομένων, εφόσον συντρέχει περίπτωση, και των περί λαθρεμπορίας διατάξεων του ν. 2960/2001 «Εθνικός Τελωνειακός Κώδικας». Η ακύρωση της άδειας συνεπάγεται έννομα αποτελέσματα από την έκδοσή της.
Άρθρο 53Α του ν. 2960/2001 (Α΄265) «Εθνικός Τελωνειακός Κώδικας», όπως τροποποιήθηκε και ισχύει
αριθ. ΔΕΦΚΦ Β 1182030 ΕΞ 2016/14-12-2016 (Β΄4173/23.12.2016) απόφαση της Υφυπουργού Οικονομικών «Καθορισμός όρων και προϋποθέσεων για τη χορήγηση άδειας φορολογικής αποθήκης στα εισαγόμενα από τρίτες χώρες, προερχόμενα από άλλα Κράτη-Μέλη της Ευρωπαϊκής Ένωσης ή εγχωρίως παραγόμενα προϊόντα της περίπτωσης α) της παραγράφου 1 του άρθρου 53Α του ν.2960/01, των διαδικασιών παραγωγής εκτός καθεστώτος αναστολής, παραλαβής από άλλα Κράτη-Μέλη, επιβολής του Φόρου Κατανάλωσης και Φ.Π.Α., παρακολούθησης και ελέγχου αυτών»,
Τροποποίηση της αριθμ. ΔΕΦΚΦ 1182030ΕΞ2016/13.12.2016 (Β΄ 4173) Α.Υ.Ο. «Καθορισμός όρων και προϋποθέσεων για τη χορήγηση άδειας φορολογικής αποθήκης στα εισαγόμενα από τρίτες χώρες, προερχόμενα από άλλα Κράτη-Μέλη της Ευρωπαϊκής Ένωσης ή εγχωρίως παραγόμενα προϊόντα της περίπτωσης α) της παραγράφου 1 του άρθρου 53Α του ν.2960/01, των διαδικασιών παραγωγής εκτός καθεστώτος αναστολής, παραλαβής από άλλα Κράτη -Μέλη, επιβολής του Φόρου Κατανάλωσης και Φ.Π.Α., παρακολούθησης και ελέγχου αυτών».
Κεφάλαιο Α΄ «Σύσταση Ανεξάρτητης Αρχής Δημοσίων Εσόδων» του Μέρους Πρώτου του ν. 4389/2016 (Α΄ 94), όπως ισχύει.
Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.).
Κατά της απόφασης απόρριψης αίτησης για χορήγηση άδειας χωρεί αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Παραλαμβάνονται τα απαιτούμενα δικαιολογητικά για την αποδοχή της αίτησης, συμπεριλαμβανομένης της εγγύησης.
Η αρμόδια τελωνειακή αρχή αναζητά τα δικαιολογητικά που εμπίπτουν στις διατάξεις περί αυτεπάγγελτης αναζήτησης, εκτός εάν έχουν ήδη προσκομισθεί αυτοβούλως από τον ενδιαφερόμενο.
Ελέγχεται η πληρότητα των δικαιολογητικών της αίτησης, η κανονικότητα και η επάρκεια της εγγύησης και η τήρηση των προϋποθέσεων για την χορήγηση της άδειας.
Γίνεται αυτοψία στον υπό αδειοδότηση χώρο προκειμένου να διαπιστωθεί η ασφάλεια και η καταλληλόλητα του χώρου, όπου θα αποθηκεύονται υποκείμενα σε φόρο κατανάλωσης προϊόντα για τη διασφάλιση των συμφερόντων του Δημοσίου.
Έκθεση καταλληλόλητας του χώρου όπου θα αποθηκεύονται υποκείμενα σε φόρο κατανάλωσης προϊόντα για τη διασφάλιση των συμφερόντων του Δημοσίου.
Έκδοση άδειας σύστασης και λειτουργίας της φορολογικής αποθήκης σε τρία αντίτυπα (το πρώτο δίδεται στο δικαιούχο πρόσωπο, το δεύτερο στην τελωνειακή αρχή (Τελωνείο έκδοσης), το τρίτο παραμένει στην Δ/νση Ε.Φ.Κ. και ΦΠΑ. Η άδεια καταχωρείται από το Τελωνείο έκδοσης σε Ειδικό Βιβλίο Καταχώρισης Αδειών Φορολογικών Αποθηκών.
Το φυσικό ή νομικό πρόσωπο που λαμβάνει άδεια φορολογικής αποθήκης υποχρεούται στα προβλεπόμενα του άρθρου 7 της αριθμ. ΔΕΦΚΦ/Β/1182030/ΕΞ2016/16 , όπως τροποποιήθηκε και ισχύει. Η άδεια σύστασης και λειτουργίας φορολογικής αποθήκης τροποποιείται κατόπιν αιτήσεως του συναλλασσόμενου εφόσον έχουν επέλθει τροποποιήσεις επί ορισμένων στοιχείων βάσει των οποίων εκδόθηκε η σχετική άδεια. Η άδεια ανακαλείται α) όταν διαπιστωθεί ότι εξέλειπαν μερικά ή ολικά οι προϋποθέσεις στις οποίες βασίστηκε η έκδοσή της και β) όταν ο εγκεκριμένος αποθηκευτής, ο οποίος έχει λάβει άδεια φορολογικής αποθήκης, δεν συμμορφώνεται με τις υποχρεώσεις του. Σε αυτήν την περίπτωση η αρμόδια Τελωνειακή αρχή ελέγχου της φορολογικής αποθήκης, προβαίνει άμεσα στη βεβαίωση και είσπραξη των οφειλομένων φόρων (Φόρος Κατανάλωσης και Φ.Π.Α.) με την κατάπτωση των σχετικών εγγυήσεων, εφαρμοζομένων, εφόσον συντρέχει περίπτωση, και των περί λαθρεμπορίας διατάξεων του ν. 2960/2001 «Εθνικός Τελωνειακός Κώδικας». Η ανάκληση συνεπάγεται έννομα αποτελέσματα από την επομένη της κοινοποίησής της στον ενδιαφερόμενο αποθηκευτή, ο οποίος υποχρεούται να προσέλθει στην αρμόδια τελωνειακή αρχή για την άμεση τακτοποίηση της ποσότητας των προϊόντων που παραμένουν στις αποθήκες. Σε περίπτωση μη προσέλευσής του, η αρμόδια τελωνειακή αρχή προβαίνει άμεσα στη βεβαίωση και είσπραξη των οφειλομένων φόρων, με την κατάπτωση των σχετικών εγγυήσεων, εφαρμοζομένων εφόσον συντρέχει περίπτωση και των περί λαθρεμπορίας διατάξεων του ν. 2960/2001 «Εθνικός Τελωνειακός Κώδικας».
Παραλαβή της αίτησης χορήγησης άδειας σύστασης φορολογικής αποθήκης υγρών αναπλήρωσης ηλεκτρονικών τσιγάρων υποκείμενων σε Φόρο Κατανάλωσης (Φ.Κ.). και σακουλακίων νικοτίνης.
Παραλαβή των συνυποβαλλόμενων της αίτησης δικαιολογητικών
Έλεγχος της αίτησης και των συνυποβαλλόμενων δικαιολογητικών.
Σύνταξη έκθεσης καταλληλόλητας του χώρου